OzLabs/hebrew-wiki-articles huggingface dataset:
אנריקו ולנטיני

אנריקו ולנטיני (בגרמנית: Enrico Valentini; נולד ב-20 בפברואר 1989) הוא כדורגלן גרמני ממוצא איטלקי המשחק בעמדת המגן הימני בנירנברג.

==קריירה==
ולנטיני גדל במחלקת הנוער של נירנברג, ולקראת עונת 2008/2009 קודם לקבוצת המילואים של המועדון.

ביולי 2010 הצטרף לו.פ.ר. אאלן מהליגה הגרמנית השלישית. בתום עונת 2011/2012 העפיל עם הקבוצה לבונדסליגה השנייה. במרץ 2012 האריך את חוזהו בקבוצה עד ליוני 2014.<ref></ref>

בפברואר 2014 חתם על חוזה לשלוש שנים בקרלסרוהה מהליגה השנייה. במסגרת החוזה הוסכם שוולנטיני יסיים את העונה במדי ו.פ.ר. אאלן, ויעבור לקרלסוהה רק ביולי.<ref></ref>

ביולי 2017 עבר בהעברה חופשית לקבוצת נעוריו, נירנברג,<ref></ref> גם היא מהליגה השנייה, ובתום העונה העפיל עם הקבוצה לבונדסליגה. את עונת 2018/2019 בבונדסליגה סיימה הקבוצה במקום האחרון, ושבה לליגת המשנה.

ב-30 באוקטובר 2019, במשחק נגד פ.צ. קייזרסלאוטרן במסגרת הסיבוב השני של הגביע הגרמני, נפצע שוערה של נירנברג בדקה ה-115 של תוספת הזמן ואת אפודת השוער קיבל ולנטיני, מפני שלקבוצתו לא נותרו חילופים זמינים. בדו-קרב בעיטות העונשין שנערך בתום הזמן החוקי וההארכה לא הצליח ולנטיני לעצור אף בעיטה, וקבוצתו הפסידה 5–6 והודחה מהמפעל.<ref></ref>

בפברואר 2020 האריך את חוזהו בקבוצה עד ליוני 2022,<ref></ref> ולקראת עונת 2020/2021 הפך ולנטיני לקפטן הקבוצה.<ref></ref>

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני ו.פ.ר. אאלן
קטגוריה:כדורגלני קרלסרוהה
קטגוריה:כדורגלני נירנברג
קטגוריה:גרמנים שנולדו ב-1989
אילן אליה

אילן אליה (נולד ב-5 בנובמבר 1970) הוא קצין בצה"ל בדרגת תת-אלוף. עד לתאריך 26 ביולי 2022 כיהן כקצין הטכנולוגיה והאחזקה הראשי (קטנא"ר).

== ביוגרפיה ==
אילן אליה גדל והתחנך בעיר באר שבע ולמד בתיכון מקיף א' באר שבע.

לאחר שסיים לימודי טכנאי מכונות במקיף ד' באר שבע, התגייס אליה לצה"ל למסלול 'ייעודי לקצונה' בשנת 1999. מאז כיהן במספר נרחב של תפקידים, בין היתר, רמ"ח האחזקה וההפעלה, חניך במכללה לביטחון לאומי, מט"לפ דרום (מפקד טכנולוגיה ואחזקה פיקודי), ס' מטל"פ דרום (סגן מפקד טכנולוגיה ואחזקה פיקודי), קט"א (קצין טכנולוגיה ואחזקה) מל"י (מרכז לאומי ליבשה), רע"ן קד"צ (ראש ענף קדם צבאי), רמ"ד אחזקה, וכן תפקידים נוספים.

ב-18 באוגוסט 2019 הועלה לדרגת תת-אלוף והחל לכהן כקצין הטכנולוגיה והאחזקה הראשי של צה"ל.

אליה בעל תואר ראשון בלימודי מזרח תיכון מאוניברסיטת בן-גוריון שבנגב (סיים בהצטיינות), תואר שני בלימודי צבא וביטחון (במסגרת פו"ם ברק) מהאוניברסיטה העברית שבירושלים, ותואר שני נוסף בלימודי צבא וביטחון מאוניברסיטת חיפה (במסגרת המכללה לביטחון לאומי).

אליה מתגורר ביישוב עומר, נשוי ואב לשלושה ילדים.

== גלריה ==
<gallery mode="packed">
קובץ:תא"ל אילן אליה.jpg
קובץ:אילן אליה.jpg
קובץ:קטנא"ר.jpg
קובץ:קצין הטכנולוגיה והאחזקה הראשי.jpg
קובץ:קצין הטכנולוגיה והאחזקה הראשי - טקס סיום קק"צ.jpg
קובץ:קצין הטכנולוגיה והאחזקה הראשי בצהל.jpg
קובץ:קצין הטכנולוגיה והאחזקה הראשי בצה"ל.jpg
קובץ:קצין הטכנולוגיה והאחזקה.jpg
קובץ:תת אלוף אילן אליה ואלוף איציק תורג'מן.jpg
קובץ:קצין הטכנולוגיה והאחזקה הראשי תת אלוף אילן אליה.jpg
קובץ:קצין הטכנולוגיה והאחזקה הראשי תא"ל אילן אליה.jpg
קובץ:תת אלוף אילן אליה - קצין הטכנולוגיה והאחזקה הראשי בצהל.jpg
קובץ:ביקור הקטנא"ר בעיר הבה"דים.jpg
קובץ:קטנא"ר בטקס מצויינות.jpg
קובץ:הקטנא"ר וסגל המפקדים.jpg
</gallery>

==קישורים חיצוניים==

*[https://israelnow.co.il/חדשות/חילופי-משמרות-בנתניה/ הענקת דרגת תת-אלוף לאילן אליה ומינויו לקטנא"ר], רשת מקומונים בשרון
* [https://www.netanyanet.co.il/rechilut/gossip/6508-חילופי-משמרות טקס החלפת קצין הטכנולוגיה והאחזקה הראשי], באתר נתניהנט, 21 באוגוסט 2019

קטגוריה:קציני חימוש ראשיים
קטגוריה:תתי-אלופים בצה"ל
קטגוריה:ישראלים שנולדו ב-1970
קטגוריה:בוגרי תיכון מקיף א' (באר שבע)
קטגוריה:בוגרי תיכון מקיף ד' (באר שבע)
אמריקה לא יכולה לעשות שום דבר נגדנו

ניתן לראות את הסיסמה בתחתית עמדת נאומו של [[עלי ח'אמנאי ביום השנה ה-25 למותו של רוחאללה חומייני במאוזוליאום שלו, 4 ביוני 2014.]]
אמריקה לא יכולה לעשות שום דבר נגדנו היא סיסמה ששימשה במקור המנהיג העליון של איראן לשעבר, האייתוללה רוחאללה חומייני, במהלך משבר בני הערובה באיראן,<ref name="Limbert"></ref> כדי להבטיח לאיראנים שארצות הברית לא תוכל להחזיר את השאה המודח מוחמד רזא פהלווי בחזרה לכס המלכות הפרסי. ההצהרה הפכה אז לסיסמה לא רשמית עבור המהפכה האיראנית שהביאה להקמת רפובליקה אסלאמית באיראן תחת שלטונו של חומייני.<ref name="FP"></ref>

== יישום ==
בתגובה לבקשת איראן להסגרת השאה מוחמד רזא פהלווי, נשיא ארצות הברית ג'ימי קרטר סיפק את תוכניות הנסיעה של השאה לפנמה. בכך ביקש קרטר לבטל את אפשרות ההסגרה בתמורה לבני ערובה שהוחזקו על ידי איראן למשך 444 ימים, לאחר שקבוצה של סטודנטים מהפכנים איראניים פרצו ונכנסו לשגרירות ארצות הברית בטהראן ולקחו את צוות השגרירות כבני ערובה, בתגובה לארצות הברית שהציעה מקלט מדיני לשאה.<ref></ref><ref name="keyhan"></ref> שבוע לאחר התקרית, נכסים איראניים הוקפאו על ידי ארצות הברית. עם זאת, למרות מה שנחשב על ידי איראן כאיומים בינלאומיים, עדיין הייתה אפשרות לקיים משפטים כנגד מרגלים אמריקאים לכאורה, ותגובתו של האייתוללה חומייני נגד איום קרטר המתפרסמת באופן קבוע על ידי כלי תקשורת בינלאומיים, הייתה הסיסמה "אמריקה לא יכולה לעשות שום דבר נגדנו".<ref name="keyhan" />

הסיסמה הופיעה על קירות וכרזות רבים כגון שלט חוצות לאורך הגבול בין איראן לעיראק, ועל כרזה שנתלתה מול כטב"מ RQ-170 אמריקאי שנתפס באיראן.

הסיסמה שימשה גם את עלי ח'אמנאי, יורשו של חומייני,<ref name="TOI"></ref><ref></ref> או נרמזה בצורה שונה.<ref></ref> הוא שימש גם כמה פקידים איראנים אחרים.<ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:רוחאללה ח'ומייני
קטגוריה:אנטי אמריקניזם
קטגוריה:סיסמאות
קטגוריה:ביטויים פוליטיים
קטגוריה:משבר בני הערובה באיראן
קטגוריה:יחסי איראן – ארצות הברית
What Do I Know?

"" (בעברית: "מה אני יודע?") הוא שיר של הזמר-יוצר האנגלי אד שירן, שנכלל באלבום האולפן השלישי שלו, ÷ (2017).<ref name="Independent"></ref> לאחר יציאת האלבום, דורג השיר במקום התשיעי במצעד הסינגלים הבריטי.<ref name="Telegraph"></ref>

שירן ביצע את השיר בלייב עם הקאסט של "People Just Do Nothing" ב-Comic Relief 2017.<ref name="Radio Times"></ref>

== רקע ==
השיר הוא הרצועה העשירית באלבום האולפן השלישי של שירן, ÷, שיצא במרץ 2017, שלוש שנים לאחר אלבומו השני, X. בראיון למגזין "פיפל", אמר שירן כי השיר "נכתב במקום" בפגישה עם אחד מבכירי חברת התקליטים שלו. הוא הוסיף: 

בראיון ל-"Zane Lowe", אמר שירן כי השיר הוא "תגובה מטורפת" לדברים שקרו ב-2016:

בנוסף, הודיע שירן כי בכוונתו לסיים את ההופעות בצפון אמריקה כחלק מסיבוב ההופעות שלו, Tour ÷, עם השיר, ואמר "חשוב לי לסגור הופעות עם זה כי אני רוצה לסיים את ההופעה עם תחושה של 'אהבה יכולה לשנות את העולם' ".<ref name="people"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! איטליה (FIMI)
| זהב
| 25,000
|-
! פולין (ZPAV)
| פלטינה
| 50,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| זהב
| 500,000
|}

== הערות שוליים ==

קטגוריה:שירי 2017
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
אדן פרקש

אדן פרקש (בהונגרית: Farkas Ödön; פוסטהמונושטור, 27 בינואר 1851 – קולוז'וואר, 11 בספטמבר 1912) היה מלחין ומורה למוזיקה יהודי-הונגרי.

== ביוגרפיה ==
אדן פרקש נולד במשפחה יהודית בכפר קטן במישור הגדול הצפוני בממלכת הונגריה. על פי רצון הוריו, למד תחילה הנדסה. אחרי זה נרשם לאקדמיה למוזיקה ע"ש פרנץ ליסט בבודפשט לאחר שנפתחה בשנת 1875, שם סיים את לימודיו במחלקה העליונה של ההלחנה. הוא היה תלמיד של קורנל אבראני ושל שאנדור ניקוליץ'. משנת 1879 ועד מותו התגורר בעיר קולוז'וואר (אז חלק מהונגריה) והפך שם למכוון של חיי המוזיקה בעיר. הוא היה מנהל הקונסרבטוריון ובנו, הכנר המוכשר יאנוש פרקש, מת ממחלת ריאות בגיל 29. הוא היה מורה לשירה מעולה ובשנים 1882–1883 היה גם מנצח תיאטרון קולוז'וואר. תלמידיו המפורסמים היו זמרי האופרה ארז'י שאנדור ופרנץ סקייהידי. הוא לימד את תורת המוזיקה גם את המלחין לימים פונגרץ קאצ'ו. פרקש היה מלחין פופולרי, שכתב בעיקר אופרות ומוזיקה קאמרית. האופרות והאופרטות שלו שחותרות לסגנון המוזיקה ההונגרית הוצגו גם בבודפשט.

== עבודותיו ==
=== אופרות ===
* מזרקת הפיות, 1893. (בביצוע התיאטרון הלאומי קולוז'וואר).
* הבאיאדר, 1876.
* החוזרים בתשובה, 1894. (הוצג בבית האופרה של בודפשט ב-24 באפריל 1894)
* באלינט בלשי, 1896
* קריאה לגופה, 1900

=== מוזיקה ===
* עולם הקורוצים, 1906. (בטקס החזרת אפרו של פרנץ ראקוצי, להופעה חגיגית באוקטובר 1906).
כמו כן הלחין יצירות פסנתר, שירים, יצירות למקהלות מעורבות, רביעיות מיתרים. רוב יצירותיו פורסמו בהוצאת "אגודת ארקל" בקולוז'וואר.
גם עבודתו בתחום תורת המוזיקה והפדגוגיה מוזיקלית הייתה משמעותית. (מאמריו בנושא נכתבו ופורסמו בספרי השנה של 1903 ו-1904 של הקונסרבטוריון). בשנת 1907 הוציא ספר מתודולוגי ותאורטי בשם "קול השירה" (Az énekhang).

== לקריאה נוספת ==
* לקסיקון ביוגרפי הונגרי
* לקסיקון גדול של פאלאס
* קלמן אישוז: אדן פרקש, 1851–1912. בתוך: Zeneközlöny, 1912. מס' 24.
* אישטוואן לקטוש: מחשבותיו של אדן פרקש על מוזיקה הונגרית בטרנסילבניה. בתוך: המוזיקה, 1943. מס' 4.
* אישטוואן לקטוש: היסודות של תורת המוזיקה ההונגרית בקולוז'וואר: אדן פרקש. בתוך: Magyar Zenei Szemle 1943. 11. sz.

== קישורים חיצוניים ==

* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0268.html אדן פרקש]
* [http://www.huszadikszazad.hu/index.php?apps=cikk&cikk=8197 המאה העשרים במותו של אדן פרקש]
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 [http://mek.oszk.hu/02100/02139/html/sz07/64.html לקסיקון הונגרי לאמנות הבמה]

קטגוריה:מלחינים יהודים הונגרים
קטגוריה:מורים למוזיקה בהונגריה
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1851
קטגוריה:נפטרים ב-1912
פנפארה

שמאל
פנפארה (בצרפתית: Fanfare) הוא מונח המציין הרכב מוזיקלי המבוסס על כלי נשיפה ממתכת וכלי הקשה או מוזיקה המבוצעת על ידי הרכבים כאלה. לעיתים משתמשים במונח זה גם עבור תזמורת צועדת או תרועה מוזיקלית.

לא ידוע המקור הלשוני של הפנפארה, יש הטוענים שמדובר במילה ספרדית אונומטופאית ויש המוצאים לה מקורות בערבית. כלי נשיפה המשמיעים תרועה מופיעים על עמוד טראיאנוס. עוצמת הצליל של כלי הנשיפה המתכתיים הובילה לשימוש בהם לצורכי צבא ולצורכי ציד. התרועות מוזכרות במאה ה-14 בהסכמי ציד.

האוספים העתיקים ביותר הידועים של אותות ותרועות הם של החצוצרנים הסקסוניים הנדריך ליבק (1598) ומגנוס תומסון (כ-1600), שהכינו בשירות כריסטיאן הרביעי, מלך דנמרק, שני כתבי יד.

==קישורים חיצוניים==

* 

קטגוריה:הרכבים מוזיקליים
קטגוריה:סגנונות מוזיקליים
Loose Change (מיני-אלבום)

Loose Change הוא מיני-אלבום של הזמר-יוצר הבריטי אד שירן, שיצא באופן עצמאי. המיני-אלבום הוקלט בסטיקי סטודיו, סארי, והופק על ידי ג'ייק גוסלינג. המיני-אלבום פורסם תחילה ב-2010,<ref name=discogs/> לפני ששירן זכה להכרה עולמית. הוא פורסם מחדש שלוש פעמים: ב-2011;<ref name=discogs></ref> ב-2015 כחלק מאלבום האוסף 5;<ref></ref> ולבסוף בשנת 2016, על ויניל צבעוני בגודל 12 אינץ'.<ref></ref> שם המיני-אלבום, "Loose Change", נגזר מהבית השני של הרצועה המובילה של האלבום, "The A Team".

המיני-אלבום היה לחלק השני של אלבום האוסף שפרסם שירן בשנת 2015, 5, המורכב מחמישה מיני-אלבום שיצאו באופן עצמאי לפני אלבום האולפן הראשון שלו, +.<ref></ref> המהדורה הראשונית זכתה להצלחה, הודות לרצועה הפותחת, "The A Team", שהפכה ללהיט.<ref></ref>

כאשר המיני-אלבום פורסם מחדש בשנת 2015 כחלק מהאוסף 5, הרצועה הראשונה, "The A Team", הוחלפה ברצועה "Let It Out", הסינגל המוביל מהמיני-אלבום הקודם של שירן. הסיבה לכך היא ש-"The A Team" המשיך והפך לסינגל המוביל מתוך אלבום הפריצה של שירן, +, והמיני-אלבום "Let It Out" לא היה חלק מאלבום האוסף.<ref></ref>

Loose Change הגיע למקום ה-90 במצעד האלבומים הבריטי בשנת 2011.<ref></ref> ב-2017, עם יציאתם של שני שירים מאלבומו השלישי של שירן, ÷, האלבום נכנס למצעד האוסטרלי, והגיע למקום ה-83 במצעד האלבומים של ARIA.<ref name="Noise11"></ref>

שני שירים מהמיני-אלבום נכללו באלבום האולפן הראשון של שירן מ-2011, +. הראשון היה "The A Team", שיצא כסינגל המוביל של האלבום. השני היה הרצועה השלישית מהמיני-אלבום, "Little Bird". השיר נכלל רק במהדורת הדלוקס של האלבום, כרצועה ה-14.<ref></ref> שני שירים מהמיני-אלבום בוצעו על ידי שירן עבור מיני-אלבום הלייב שלו משנת 2011, "Live at the Bedford". השירים "The A Team" ו-"Homeless" היו שירי הפתיחה של הסט של שירן להופעה שלו.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
!מקור
|-
! (BPI)
| זהב
| 100,000
|<ref></ref>
|}

== היסטוריית יציאות לאור ==
{|class="wikitable"
! אזור
! תאריך
! חברת תקליטים
! פורמט
! מקור
|-
! rowspan="2"| הממלכה המאוחדת
| 7 בפברואר 2010
| Sheeran Lock
| rowspan="2"| CD, הורדה דיגיטלית
| rowspan="4"|<ref></ref>
|-
| 12 בדצמבר 2011
| אטלנטיק
|-
! rowspan="2"| עולם
| 12 במאי 2015
| rowspan="2"| אטלנטיק, Gingerbread Man
| מארז תקליטורים, הורדה דיגיטלית
|-
| 26 בפברואר 2016
| ויניל
|}

== קישורים חיצוניים ==

== הערות שוליים ==

קטגוריה:מיני-אלבומים מ-2010
קטגוריה:אלבומי אד שירן
קטגוריה:מיני-אלבומים באנגלית
קטגוריה:אלבומי זהב בממלכה המאוחדת
קטגוריה:מיני-אלבומי חברת אטלנטיק רקורדס
תהילים כ"א

תהילים כ"א הוא המזמור העשרים ואחד בספר תהילים. זהו מזמור המכיל שיר תודה על הצלחתו של המלך ומציג את משאלות ליבו.

== מבנה המזמור ==
בדומה למזמור כ', גם מזמור כ"א מסווג בתור "מזמור מלך", ויסודו בברכה למלך וביטחון בישועת ה'.
פס' ג-ח מראים שכל מה שהמלך רצה וכל מה שביקש - נענה. לדוגמה נכתב "חַיִּים שָׁאַל מִמְּךָ נָתַתָּה לּוֹ אֹרֶךְ יָמִים עוֹלָם וָעֶד".
פס' ט-יג מתארים את ניצחונו של המלך. נכתב "תִּמְצָא יָדְךָ לְכָל אֹיְבֶיךָ" ומאחר שה' תומך בו, ידו של המלך חזקה והוא מנצח את אויביו.
בסוף המזמור מופיע סיום בשבחו של אלוהים: "רוּמָה ה' בְעֻזֶּךָ; נָשִׁירָה וּנְזַמְּרָה גְּבוּרָתֶךָ".

== תוכן המזמור ==
המזמור נפתח בכותרת: "לַמְנַצֵּחַ מִזְמוֹר לְדָוִד". 

בפסוקים ב'-ח' המשורר פונה לה' ומתאר את הברכות הרבות שהוא מברך את המלך: "ה' בְּעָזְּךָ יִשְׂמַח מֶלֶךְ וּבִישׁוּעָתְךָ מַה יָּגֶיל מְאֹד. תַּאֲוַת לִבּוֹ נָתַתָּה לּוֹ וַאֲרֶשֶׁת שְׂפָתָיו בַּל מָנַעְתָּ סֶּלָה". המשורר חותם את הפסקה בקביעה: "כִּי הַמֶּלֶךְ בֹּטֵחַ בַּה' וּבְחֶסֶד עֶלְיוֹן בַּל יִמּוֹט", כלומר המלך בוטח בה', וזו הסיבה לכך שה' מביא לו שפע ברכות.

בפסוקים ט'-י"ג המשורר פונה אל המלך ומאחל לו שינחל הצלחה, בעזרת האל, במיגור אויביו: "תִּמְצָא יָדְךָ לְכׇל אֹיְבֶיךָ יְמִינְךָ תִּמְצָא שֹׂנְאֶיךָ. תְּשִׁיתֵמוֹ כְּתַנּוּר אֵשׁ לְעֵת פָּנֶיךָ ה' בְּאַפּוֹ יְבַלְּעֵם וְתֹאכְלֵם אֵשׁ". הפסקה מסתיימת בפנייה ישירה לה' בבקשה לעזרה, ולאחריה העם ישיר ויזמר על גבורת ה': "רוּמָה ה' בְּעֻזֶּךָ נָשִׁירָה וּנְזַמְּרָה גְּבוּרָתֶךָ".

חז"ל דרשו את המזמור כנבואה על משיח בן דוד, אך מפרשים רבים פירשו אותו על דוד עצמו.

==בליטורגיה היהודית==
בשנות התפשטות האמונה במשיחיותו של שבתי צבי, הנהיגו קהילות רבות לומר מזמור זה בכל יום בתפילת שחרית אחרי שיר של יום ומזמור פ"ג, ובקהילות אחרות אף אחרי תפילת מנחה וערבית. חסידי שבתי צבי ראו במזמור זה רמז למשיחיותו, משום שהמילה "ובישועתך" שווה בגימטריה לשמו "שבתי צבי". המנהג נותר על מקומו גם לאחר שקיעת ההתלהבות המשיחית משבתי צבי, ורבנים שנלחמו בשבתאות הסמויה התאמצו לבטלו.

מזמור זה שימש רמז למשיחיות שבתי צבי בתנועה השבתאית גם בהקשרים נוספים, ולמשל נהגו לחקוק אותו בקירות בתי כנסת.

==קישורים חיצוניים==

* 

==הערות שוליים==

כא
Nancy Mulligan

"Nancy Mulligan" (בעברית: "ננסי מוליגן") הוא שיר של הזמר-יוצר האנגלי אד שירן. הוא נכלל במהדורת הדלוקס של אלבום האולפן השלישי שלו, ÷ (2017).<ref name="Independent"></ref> לאחר יציאת האלבום, דורג השיר במקום ה-13 במצעד הסינגלים הבריטי.<ref name="Telegraph"></ref> שירן הקליט את השיר יחד עם להקת הפולק האירי ביוגה.<ref></ref>

== רקע ==
"Nancy Mulligan" הוא אחד השירים האישיים ביותר באלבום, המספר את הסיפור על איך סבו וסבתו של שירן, ויליאם שירן, פרוטסטנט מבלפסט, צפון אירלנד וננסי מוליגן (שמה האמיתי הוא אן מוליגן),<ref name="bustle"></ref> קתולית מאירלנד, נפגשו, התאהבו במהלך מלחמת העולם השנייה, והתחתנו בגבול וקספורד.<ref name="bustle"/> שירן הסביר: "הם התארסו ואף אחד לא הגיע לחתונתם. הוא גנב את כל שיני הזהב בניתוח השיניים שלו והמיס אותן לטבעת נישואין, והם לבשו בגדים שאולים כדי להתחתן, ובעצם יש להם סוג כזה של רומנטיקה של רומיאו ויוליה, שזה הדבר הכי רומנטי. אז חשבתי לכתוב על זה שיר".<ref name="zane"></ref>

בריאיון לאייריש טיימס, הסביר שירן על השורשים האיריים של השיר, "אני לא חושב שדי אנשים משתמשים בפולק אירי במוזיקת פופ... אני מקווה שאם השירים האלה יצליחו, יותר אנשים יעשו כמו זה".<ref></ref>

== הופעות וקאברים בולטים ==
בשנת 2017, ביצע זמר הקאנטרי האירי מייק דנבר גרסת כיסוי לשיר, ופרסם וידאו קליפ נלווה.<ref>[https://www.youtube.com/watch?v=rUFVD-cX0gY Uppercut Productions YouTube channel: Mike Denver - "Nancy Mulligan"]</ref>

שירן ביצע את השיר, יחד עם להקת הפולק האירי ביוגה, במהלך הופעתו בפסטיבל גלסטונברי 2017.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! דנמרק (IFPI Danmark)
| זהב
| 45,000
|-
! איטליה (FIMI)
| זהב
| 25,000
|-
! פולין (ZPAV)
| זהב
| 25,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| זהב
| 500,000
|}

==קישורים חיצוניים==

== הערות שוליים ==

קטגוריה:שירי 2017
קטגוריה:שירים באנגלית
קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
I Was Made for Loving You

I Was Made for Loving You (בעברית: נוצרתי לאהוב אותך) הוא שיר שהוקלט על ידי הזמרת האמריקאית טורי קלי, בהשתתפות הזמר-יוצר האנגלי אד שירן. השיר יצא לאור ב-23 ביוני 2015, על ידי חברת התקליטים קפיטול רקורדס, יחד עם שאר הרצועות באלבומה הראשון של קלי, Unbreakable Smile.

האודיו הרשמי של השיר עלה לחשבון היוטיוב של קלי ב-16 ביולי 2015. נכון לאוקטובר 2021, צבר האודיו למעלה מ-30 מיליון צפיות.

== רקע וכתיבה ==
השיר נכתב על ידי טורי קלי ואד שירן, שגם הפיקו אותו.<ref name=":1"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-220 מיליון השמעות.<ref name="spotify"></ref>

== הצלחה מסחרית ==
בשיאו, הגיע השיר למקום העשירי במצעד השירים מתחת להוט 100 של בילבורד האמריקאי. בנוסף, הגיע השיר למקום ה-64 בקנדה הוט 100, ולמקום ה-24 במצעד הניו זילנדי. ב-18 ביוני 2019, הוסמך השיר לתואר זהב על ידי איגוד תעשיית ההקלטות האמריקאי.<ref name="riaa"/>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref name="riaa"></ref>
| זהב
| 500,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
פוסטהמונושטור

פוסטהמונושטור (בהונגרית: Pusztamonostor) הוא כפר במחוז יאס-נאג'קון-סולנוק בנפת יאסברן.

== מיקום ==
הכפר ממוקם במישור הגדול, בפינה הצפון-מערבית של המחוז ושל האזור המכונה יאסשאג (Jászság), הגובל במחוז פשט. כ-70 ק"מ מבודפשט, כ-60 ק"מ מסולנוק. יישובים שכנים: Jászfényszaru (כ-8&nbsp;ק"מ), יאסברן (כ-10 ק"מ), Jászágó (כ-8&nbsp;ק"מ), Szentlőrinckáta (כ-3&nbsp;ק"מ).

=== נגישות ===
ניתן להגיע אל הכפר בכביש הראשי 32 או בכביש הצדדי מהכביש הראשי 31 מכיוון Szentmártonkáta דרך Szentlőrinckáta. תחבורה ציבורית מסופקת על ידי האוטובוסים של Volánbusz Zrt. ניתן להגיע לכפר גם ברכבת בקו MÁV 82 בין הטוון - סולנוק.

== היסטוריה ==
מועד הקמת הכפר אבד בחשכת הזמן. תוואי תעלת צ'רס המחברת את הדנובה עם נהר הטיסה, שנבנתה על ידי הסרמטים בין השנים 324–337, עוברת מצפון ליישוב.

האזכור הכתוב הראשון שלו מתוארך לשנת 1315 ו-1331, בצורה של Poopmonustora. באותה תקופה היא הייתה שייכת למחוז ואץ. היישוב נקרא על שם מנזר בנדיקטיני ישן ששרידיו נראו עדיין במחצית הראשונה של המאה ה-19. אין נתונים מהימנים על השמדתו.

במאה ה-15 היישוב היה רכוש משפחת מונושטורי, ואז בתחילת המאה ה-17 היה שומם. למרות מיקומו הוא לא השתייך ליאסשאג ההיסטורי. הכפר הפך לכפר גדול ב-1872. כאשר נוסד מחוז יאס-נאג'קון-סולנוק, בשנת 1876, הוא התווסף לנפה העליונה של היאסשאג.

== מקומות בעלי חשיבות ==
* כנסייה רומית קתולית: נבנתה בשנת 1793.
* פסל יאן מנפומוק.
* פסל אישטוואן הראשון, מלך הונגריה
* פסל מרים, אם ישו
* אנדרטה הרואית.
* אחוזת בלאז'וביץ': נבנתה על ידי האביר המלטזיאוסקר בלאז'וביץ' בסוף המאה ה-19. כיום בית תרבות.
* בית כפרי
* צלבי אבן (צלב גובה, צלב קוקאי, צלב אוסקר, צלב רוקח, צלב פטש, הצלב הגדול של הכנסייה)

== ילידי המקום ==
* אדן פרקס נולד כאן ( 27 בינואר 1851 - קולוז'וואר, 11 בספטמבר 1912) היה מלחין, מורה למוזיקה יהודי-הונגרי.

== קישורים חיצוניים ==

* 
* [http://www.pusztamonostor.hu/ אתר Pusztamonostor]
* [http://www.terkepcentrum.hu/index.asp?tid=15246 מפה של Pusztamonostor]

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הילד (סרט, 1977)

The Child (בעברית: הילד) (ידוע גם בשמות Children of the Night או Hide and Go Kill) הוא סרט אימה על-טבעי אמריקאי משנת 1977, אשר בוים על ידי רוברט ווסקניאן ובו כיכבו לורל ברנט, רוזלי קול, פרנק ג'נסון וריצ'רד האנרס. הסרט מתרחש בשנות ה-30 של המאה ה-20 והוא עוסק באישה צעירה אשר עובדת כמטפלת באחוזה אפלולית ומבודדת ובמהלך עבודתה מתרחשת באחוזה סדרה של תקריות מוזרות.<ref></ref>

== עלילה ==
הסרט נפתח באליסיאן דל מאר, מטפלת אשר נשכרת לעבוד באחוזת נורדון בקליפורניה. היא נוסעת בדרך לאחוזה אך היא הולכת לאיבוד ומבקשת עזרה מאישה שנתקלת בה בדרך. לאחר מכן היא מתחילה להיתקל במראות מזוויעים כמו חתול פצוע, יד כרותה ודמות חיוורת שמתכופפת מאחוריי סבך בבית קברות. אליסיאן המבוהלת בורחת האזור על עבר האחוזה.

לאחר מכן פוגש אותה מר נורדון, אלמן המתגורר באחוזה עם ילדיו לן ורוזלי. ללא ידיעתה של אליסיאן, לרוזלי יש יכולות טלקינטיות. לן מודה בפניי אליסיאן שאמו נרצחה ביער על ידי נוודים שנים קודם לכן. גברת ויטפילד, השכנה, שנחשבת למטרד חטטני עבור בני הזוג נורדונים, מותקפת בביתה על ידי נוכחות בלתי נראית. כשהיא מנסה לברוח, רוזלי מופיעה בחוץ, מתגרה בה ואומרת שהיא הביאה לה "חברים". גברת ויטפילד הולכת להתחבא במרתף שלה, אך מותקפת על ידי דמות בעלת כף יד שתולשת את אחת מעיניה ולאחר מכן רוצחת אותה.

בליל כל הקדושים אליסיאן רואה במאורה שליד האחוזה עששית-דלעת שמרחפת באוויר בכוחות עצמה בלי שאף אחד נוגע בה. עוד באותו לילה, רוזלי, לבושה כמכשפה, נכנסת אל תוך היער, אל צריף בו נמצא אחד הנוודים שרצחו את אמה; היא מתעמתת איתו לגבי התכשיטים של אימה שנמצאים ברשותו ותוך כדי העימות ישות בלתי נראית הורגת את הנווד עם רובה ציד. מאוחר יותר, אביה של רוזלי נוזף בה על כך שיצאה מהבית ללא רשות, ושואל מדוע היא מבלה כל כך הרבה זמן בבית הקברות הנטוש ליד הבית. רוזלי נוזפת בו בחזרה, ומאשימה אותו במוות של אמה.

לן מוצא את גופת הנווד בצריף בעוד אליסיאן רואה דמות שמציצה על עליהם דרך החלון. לאחר מכן אליסיאן מוצאת את גופתו של האב בחדר המדרגות כאשר עינו נעקרה מהמקום. אליסיאן ולן בורחים, אבל המכונית של לן מתקלקלת כשהם מנסים לנסוע משם. השניים מותקפים לפתע על ידי קבוצת זומבים - "החברים" של רוזלי, שאותם היא מזמנת מבית הקברות לבצע מעשים רעים. אליסיאן ולן מצליחים להסיח את דעתם של הזומבים עם צופר המכונית, ולהתבצר במפעל נטוש. בסופו של דבר הזומבים חודרים למפעל, גוררים את לן על הרצפה ומשמידים את ראשו. אליסיאן, עכשיו לבדה, שומעת דלת נפתחת, ותוקפת את הפולש עם גרזן, מבינה רק כעבור רגעים שזאת רוזלי. אליסיאן מתבוננת בהלם ברוזלי מתה, ובורחת החוצה מהבניין בבהלה.

==קישורים חיצוניים==

==הערות שוליים==

קטגוריה:סרטי 1977
קטגוריה:סרטי אימה מ-1977
קטגוריה:סרטי אימה על-טבעיים אמריקאיים
קטגוריה:סרטי אימה על-טבעיים משנות ה-1970
קטגוריה:סרטי אימת-חג: ליל כל הקדושים
קטגוריה:סרטי זומבים
קטגוריה:סרטים אמריקאיים
קטגוריה:סרטים באנגלית
פנפארה צ'יוקרליה

פנפארה צ'יוקרליה (ברומנית: Fanfare Ciocârlia) הוא הרכב מוזיקלי צועני מרומניה, מהיישוב זצ'ה פרז'ין (Zece Prăjini) ("עשרה כלונסאות") שבכפר דאגצה שבמחוז יאשי בחבל מולדובה. 

ההרכב המוזיקלי, הכולל 12 נגנים, הורכב ב-1996 על ידי מהנדס הקול הגרמני ארנסט הנרי (Henry Ernst), שהפך לאמרגן ההרכב. מאוחר יותר, ב-1997, ארנסט הנרי יחד עם חברו הלמוט נוימן, הקימו את בית ההפקות אספלט טנגו רקורדס, במיוחד כדי להפיק הקלטות של פנפארה צ'יוקרליה. בשנת 1997 הם הקליטו את האלבום הראשון ב"Electrecord".

ההרכב פנפארה צ'יוקרליה יצא לסיבוב הופעות בגרמניה ובצרפת ולאחר הצלחתו נוצר ביקוש להופעותיהם. הם הופיעו מאות פעמים בעשרות מדינות, כולל מדינת ישראל. הם הוזמנו להופיע בטקס של הענקת פרס נובל לשלום ולאחר הופעתם זכו למחמאות גם ממלך נורווגיה.

== קישורים חיצוניים ==

* [https://adevarul.ro/entertainment/muzica/video-uimitoarea-poveste-fanfarei-ciocarlia-Tiganii-cucerit-lumea-1_5231d472c7b855ff56763d30/index.html Uimitoarea poveste a Fanfarei Ciocârlia. Ţiganii care au cucerit lumea] 
* [https://tickets.bimot.co.il/IsraelFestival/he-IL/shows/שעת%20הצוענים%20-%20פסטיבל%20הבינלאומי%20למוזיקה%20צוענית%20ובלקנית/info שעת הצוענים - פסטיבל הבינלאומי למוזיקה צוענית ובלקנית]
* [https://www.bbc.co.uk/radio3/worldmusic/a4wm2006/a4wm_fanfare.shtml WINNER 2006 FANFARE CIOCARLIA (ROMANIA)] 
* [https://martausurelu.ro/2014/03/tambal-made-in-romania/ Tambal made in Romania] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרכבים מוזיקליים
קטגוריה:מוזיקאים צוענים
קטגוריה:להקות שהוקמו בשנת 1996
בזיליקת אסטרגום

הקתדרלה והבזיליקה הראשית של הבתולה המבורכת מריה והקדוש אדלברט (), או בקצרה בזיליקת אסטרגום (), היא בזיליקה באסטרגום, הונגריה, מקום מושבה של הדיוקסיה של בודפשט-אסטרגום.

הבזיליקה היא הכנסייה הגדולה ביותר בהונגריה, עם שטח פנים של 5,600 מטרים רבועים, אורך של 118 מטרים ורוחב של 49 מטרים. גובה הכיפה, שנמצאת במרכז הבזיליקה, הוא 71.5 מטרים מפנים הבזיליקה, ו-100 מטרים מבחוץ, דבר שהופך את כיפת הבזיליקה לאחת הגבוהות בעולם.

הכוך הגדול של הבזיליקה נבנה בשנת 1831 בסגנון מצרי. אחד החלקים העתיקים יותר והידועים בבזיליקה הוא בית התפילה בקוץ' שנבנה במהלך הרנסאנס על ידי איטלקים והוחדרו בו מאפיינים רבים של אומנות מאזור טוסקנה.

הבזיליקה ידועה כאחת שהארכיבישופים בה מחו לא אחת כנגד השלטונות הנאצים והקומוניסטים שהיו בהונגריה.

הבזיליקה נמצאת על גדת נהר הדנובה, וניתן להשקיף ממנה על גשר מריה ולריה ועל שטורובו שבסלובקיה.

== גלריה ==
<gallery>
Image:Basilica in Esztergom, Hungary 01.jpg|בזיליקת אסטרגום בקיץ 2018
Image:EsztergomFotoThalerTamas30.jpg|בית התפילה בקוץ'
Image:Esztergom.bazilika.lights.jpg|מראה הבזיליקה מגבעת סנט תומש
Image:Esztergom Basilica.jpg|הבזיליקה בלילה
Várhegy.jpg|פנורמה של הכנסייה משטורובו, סלובקיה
</gallery>

== קישורים חיצוניים ==

* 

קטגוריה:כנסיות
קטגוריה:הונגריה: מבני דת
קרוליין קפנס

קרוליין קפנס (באנגלית: Caroline Kepnes; נולדה ב-10 בנובמבר 1976) היא סופרת ותסריטאית אמריקאית ממוצא יהודי.

==ביוגרפיה==
קפנס נולדה וגדלה בקייפ קוד, מסצ'וסטס. אביה הוא יהודי, והיא מגדירה את עצמה כ"חצי יהודייה".<ref></ref><ref></ref> היא למדה באוניברסיטת בראון,<ref></ref> ולאחר מכן עבדה ככתבת בידור במגזין "אנטרטיינמנט ויקלי".<ref></ref>

==קריירה==
ב-2014 כתבה קפנס את ספרה הראשון, "את".<ref></ref> ז'אנר הספר הוא דרמה-רומנטית אפילה, וקפנס שיתפה כי הוא נכתב בתקופה קשה בחייה, בה אביה מת והיא התמודדה עם אתגרים אישיים נוספים.

ב-2016 פרסמה ספר שני לטרילוגיה, "גופות מוסתרות".<ref></ref><ref></ref><ref name="InterviewHiddenBodiesS2"></ref>

ב-2018 פרסמה את ספרה השלישי, "Providence", שלא היווה המשך לספרים הקודמים, אלא היה מותחן רומנטי בעל היבטים על-טבעיים. בינואר 2021 הודיע שירות הזרמת המדיה "Peacock" כי הספר יעובד לסדרת טלוויזיה.<ref></ref>

ב-6 באפריל 2021 פרסמה את הספר השלישי בסדרת "את", "You Love Me",<ref></ref> והודיעה כי היא עובדת על ספר רביעי בסדרה.<ref></ref><ref></ref><ref></ref>

===סדרת הטלוויזיה===
בפברואר 2015 הודיעו גרג ברלנטי וסרה גמבל כי יעבדו את הספר "את" לסדרת טלוויזיה בעלת שם זהה.<ref></ref><ref></ref>

ב־9 בספטמבר 2018 הסדרה עלתה לראשונה בארצות הברית ב-"Lifetime" ,<ref></ref> וב־26 בדצמבר 2018 עלתה לשידור בנטפליקס וצברה קהל רחב עם למעלה מ-40 מיליון צפיות. ב-26 ביולי 2018 "Lifetime" הודיעו כי הסדרה חודשה לעונה שנייה ותבוסס על רומן ההמשך "Hidden Bodies" ("גופות מוסתרות").<ref></ref><ref name="EW2"></ref> ב-3 בדצמבר 2018, הוכרז כי הסדרה תעבור לנטפליקס ותהפוך לסדרה רשמית שלה.<ref></ref> ב-26 בדצמבר 2019 עלתה העונה השנייה לשידור בנטפליקס.<ref></ref>

בינואר 2020 חודשה הסדרה לעונה שלישית,<ref></ref> אשר עלתה לשידור ב-15 באוקטובר 2021.<ref></ref><ref></ref><ref></ref>

באוקטובר 2021 נודע כי הסדרה חודשה לעונה רביעית.<ref></ref>

==קישורים חיצוניים==
* 

==הערות שוליים==

קטגוריה:אמריקאיות ממוצא יהודי
קטגוריה:סופרות אמריקאיות
קטגוריה:אמריקאיות שנולדו ב-1976
דניאל בר מוחא

הרב דניאל עמרם בר מוחא (כ"ב בחשוון ה'תשי"ז , 27 באוקטובר 1956 - כ"ח באייר ה'תשע"ז, 24 במאי 2017) היה רב ישראלי, כיהן כרבה של מצפה רמון במשך כ-39 שנה.

==תולדות חייו==
נולד לשושנה והרב מרדכי בר מוחא, רבה של נשר, צאצא לשושלת רבנים ממרקש בהם רבי רפאל מסעוד אבן מוחא אב"ד מרקש והמקובל הרב אברהם בר מוחא. אחיו יוסי הוא מנכ"ל אגודת העיתונאים בתל אביב.

למד בישיבת הרמב"ם בתל אביב אצל הרב אברהם חפוטא, ובישיבת פורת יוסף הוסמך לרבנות על ידי הרב עובדיה יוסף והרב שלמה גורן.

באביב 1978, כשהיה כבן 22 בלבד, התמנה כרב היישוב מצפה רמון, תפקיד שמילא במשך כ-39 שנים, עד למותו.

ב-24 במאי 2017 (כ"ח באייר ה'תשע"ז) נהרג בתאונת דרכים בגדרה, בעת שהרכב שבו נהג סטה ממסלולו. ההערכה היא שהתאונה ארעה בעקבות מפרצת שהרב בר מוחא לקה בה, בשל מחלת סרטן הריאה שממנה סבל. הוא נקבר באותו היום בבית העלמין בגדרה. על שמו נקרא בית הכנסת "אחוות דניאל" במצפה רמון.

היה נשוי לקלוטילד, בתו של חלל צה"ל , שנהרג בשכונת אבו תור בקרב על ירושלים במלחמת ששת הימים, ואב לארבעה.

==קישורים חיצוניים==
* [https://he.billiongraves.com/grave/דניאל-בר-מוחה/23334801 הקבר של הרב דניאל בר-מוחה] בבית הקברות בגדרה, באתר BillionGraves.
* 

==הערות שוליים==

קטגוריה:רבנים ישראלים
קטגוריה:רבני יישובים
קטגוריה:מצפה רמון: אישים
קטגוריה:הרוגי תאונות דרכים בישראל
קטגוריה:בוגרי רשת ישיבות תומכי תמימים
קטגוריה:אישים הקבורים בגדרה
קטגוריה:ישראלים שנולדו ב-1956
קטגוריה:ישראלים שנפטרו ב-2017
מריה: להציל את מוסקבה

מריה: להציל את מוסקבה (ברוסית: Мария. Спасти Москву) הוא סרט רוסי בבימויה של ורה סטורוז'בה, שהוקרן בבכורה ב־2 בדצמבר 2021. העלילה מתרחשת במהלך המלחמה הפטריוטית הגדולה ומתמקדת בקרב על מוסקבה.

== עלילה ==
התסריט מבוסס על האגדה על פגישתו של סטלין עם האם הפטרונית של מוסקבה ערב הקרב על מוסקבה ב־1941. הדמות הראשית היא נערה סובייטית בשם מריה, שחייבת להוציא את אייקון טיחווין של אם האלוהים מהשטחים שנכבשו על ידי הנאצים.

== שחקנים ודמויות ==
* מריה לוגובאיה
* ארתור סמוליאנינוב
* סרגיי פוסקפליס
* איליה מלאקוב
* ולרי גורין

== הפקה ==
הסרט צולם במוסקבה וברוסטוב. הצילומים הסתיימו בפברואר 2021 ויוצג בבכורה ב־2 בדצמבר של אותה שנה. הקרנת הבכורה מתוזמנת לחפוף עם יום השנה ה-80 לקרב מוסקבה.<ref>[https://aif.ru/culture/movie/operaciya_ikona_istoriya_pro_matronu_i_stalina_v_filme_mariya Операция «Икона». История про Матрону и Сталина в фильме «Мария»]</ref><ref>[https://rg.ru/2021/10/20/vyshel-trejler-pravoslavnoj-voennoj-dramy-mariia-spasti-moskvu.html Вышел трейлер военной драмы «Мария. Спасти Москву»]</ref>

== קישורים חיצוניים ==

== הערות שוליים ==

קטגוריה:סרטים רוסיים
קטגוריה:סרטי מלחמת העולם השנייה
קטגוריה:סרטי מלחמה רוסיים
קטגוריה:סרטי 2021
קטגוריה:מוסקבה בקולנוע
קטגוריה:ברית המועצות בתרבות
קטגוריה:סרטי פעולה רוסיים
קטגוריה:סרטי דרמה רוסיים
גרגורי אריקסון

גרגורי מ' אריקסון (באנגלית: Gregory M. Erickson; נולד ב-23 במרץ 1964 באנקורג', אלסקה) הוא מדען אמריקאי המתמחה בפלאוביולוגיה, פלאונטולוגיה וזואולוגיה בדגש על הארכוזאורים: דינוזאורים, תנינאים, עופות ופטרוזאורים. הוא פרופסור לאנטומיה ופלאונטולוגיה של בעלי חוליות באוניברסיטת המדינה של פלורידה. בנוסף, הוא אוצר מוזיאון הטבע של האוניברסיטה, עמית מחקר במספר מוסדות וכן מגיש ויועץ מדעי לתוכניות טבע ומדע פופולרי.

==מחקר ותגליות==
הוא חקר את קצב הגדילה והאונטוגניה של דינוזאורים ובעיקר תרופודים וטירנוזאורוס, וחישב כיצד הם הגיעו לממדי ענק וכמה שנים חיו. בנוסף, הראה שמוצא העופות הוא מדינוזאורים מנוצים.

הוא חקר את התנינאים ובמיוחד את הביומכניקה ועוצמת הנשיכה האדירה שלהם, שמהווה מרכיב חשוב בהצלחתם. במסגרת מחקר זה הוא מדד את עוצמת הנשיכה של מיני תנינאים רבים בשלבי גדילה שונים, ולפיהם העריך את עוצמת הנשיכה של תנינאי ענק דוגמת הדיינוסוכוס, שהגיעה ל-, ושל הטירנוזאורוס. הוא מדד עוצמת נשיכה של בתנין ים באורך , שהייתה בזמנו שיא גינס (עד שד"ר בריידי באר מדד עוצמת נשיכה של בתנין היאור).

הוא גילה, תיאר והגדיר מספר סוגי דינוזאורים בהם גואנלונג (2006)<ref name="Xetal06"></ref> ולימוזאורוס (2009)<ref name="xu2009"></ref>.

== קישורים חיצוניים ==
* [https://www.bio.fsu.edu/faculty.php?faculty-id=gerick דף החוקר של אריקסון] באתר אוניברסיטת מדינת פלורידה
* Erickson, GM; Gignac PM, Steppan SJ, Lappin AK, Vliet KA, et al, [https://journals.plos.org/plosone/article?id=10.1371/journal.pone.0031781 "Insights into the Ecology and Evolutionary Success of Crocodilians Revealed through Bite-Force and Tooth-Pressure Experimentation"], PLoS ONE 7(3), March 2012
* בריאן הנדוורק, [https://www.makorrishon.co.il/nrg/online/20/ART2/361/055.html נשיכת התנין היא החזקה ביותר שנמדדה], נשיונל ג'יאוגרפיק, 23 באפריל 2012

== הערות שוליים ==

קטגוריה:פלאונטולוגים אמריקאים
קטגוריה:אמריקאים שנולדו ב-1964
סף דפיברילציה

סף הדפיברילציה (באנגלית: Defibrillation threshold) הוא מונח המתאר את כמות האנרגיה המינימלית הדרושה להחזרת קצב תקין ללב שנמצא בהפרעת קצב.
דוגמה לסף הדפיברילציה יכולה להיות כמות האנרגיה בג'ול הנדרשת כדי להפסיק פרפור עליות ולחזור למקצב סינוס תקין.
סף הדפיברילציה ניתן להערכה בלבד (מכיוון שהדפיברילציה עצמה יכולה להתבצע רק פעם אחת) ומשתנה בהתאם להפרעת הקצב.
דירוג סף הדפיברילציה הנדרש לפי הפרעת הקצב מהסף הנמוך לגבוה:
* טכיקרדיה חדרית
* רפרוף עליות
* פרפור עליות
* פרפור חדרים
תרופות מסוימות, במיוחד סוטלול, נוטות להאריך להוריד את הסף הזה, בעוד שאחרות כגון אמיודארון עשויות להעלות אותו<ref></ref>.
בדיקת סף הדפיברילציה היא חלק אינטגרלי מקוצב לב מושתל או פנימי, הבדיקה מכונה לעיתים DFT

==ראו גם==
* הפרעת קצב
* דפיברילציה
* קוצב לב

==הערות שוליים==

קטגוריה:אלקטרופיזיולוגיה
קטגוריה:הפרעות קצב
קטגוריה:קרדיולוגיה
Truth Social

Truth Social (מסוגננת גם כ-TRUTH Social) היא פלטפורמת מדיה חברתית המושקת על ידי חברת Trump Media & Technology Group, שבבעלות נשיא ארצות הברית לשעבר, דונלד טראמפ. הפלטפורמה הושקה בהשקה ציבורית מלאה ב-21 בפברואר 2022.

== רקע ==
נשיא ארצות הברית לשעבר, דונלד טראמפ, העלה הצעה בעבר לבנות פלטפורמת מדיה חברתית חדשה לאחר שנחסם בטוויטר בפייסבוק, באינסטגרם ובסנאפצ'ט ב-2021, בעקבות שמועות הקשורות להסתערות על הקפיטול ב-2021. במאי 2021, השיק טראמפ את "From the Desk of Donald J. Trump" (בתרגום חופשי: משולחן העבודה של דונלד ג' טראמפ), דף באתר שלו, שבו פרסם הודעות קצרות דמויות ציוץ. ה-USA Today דיווח בתחילת יוני 2021, כי הדף הושבת לאחר פחות מחודש. עם זאת, האתר עדיין פעיל.

== מצב נוכחי ==
על פי דיווחים שונים, בתחילת דרכה הרשת סבלה מבאגים ותקלות טכניות רבות. נכון לאפריל 2022, האפליקציה הייתה זמינה במערכת אנדרואיד ובדפדפני אינטרנט, אך לא ניתן היה להירשם אליה ברוב המדינות מחוץ לארצות הברית.

תוכניות ההנפקה של החברה נתקלו בבעיות, לאחר שנפתחה חקירה מטעם הרגולציה הפדרלית נגד חברת ההנפקה. מספר מנהלים בכירים עזבו את החברה.

על פי נתונים שפורסמו ב-Daily Beast באפריל 2022, הרשת נמצאת במקום ה-28 ברשימת הרשתות החברתיות הפופולריות בחנות האפליקציות של אפל.

באפריל 2022 עברה האפליקציה שדרוג בעקבות שיתוף פעולה ומעבר לשרתים של אתר ראמבל. לאחר שאילון מאסק רכש את טוויטר וטראמפ אמר שלא יחזור לטוויטר, אלא יתחיל להיות פעיל באפליקציה שלו בתוך שבוע, חזרה הרשת למקום הראשון ברשימת הרשתות החברתיות הפופולריות, לפני טוויטר.

ב-29 באפריל 2022 חזר טראמפ לצייץ ברשת החברתית<ref></ref>. החל מחודש מאי 2022 ניתן להתחבר ל-"Truth Social" דרך אתר האינטרנט של הרשת. ב-13 באוקטובר 2022 גוגל אישרו את הוספת האפליקציה "Truth Social" לחנות האפליקציות "Play Store".

== קישורים חיצוניים ==

* 

* 
* 
* 

==הערות שוליים==

קטגוריה:דונלד טראמפ
קטגוריה:אפליקציות מובייל
קטגוריה:מדיה חברתית
צ'אן (כפר)

צ'אן (בהונגרית: Csány) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בצ'אן מספר התושבים נמצא בירידה. כך, בשנת 1990 חיו בכפר 2,256 תושבים ובשנת 2021 רק 2,087 תושבים.

על פי עדויות ארכאולוגיות האזור מיושב לסירוגין מתקופת האבן עד ימינו, היישוב עצמו הוזכר לראשונה בכתבים משנת 1332.

== יהודי צ'אן ==
יהודים התיישבו במקום במחצית הראשונה של המאה ה-19, רובם התפרנסו מרוכלות וממלאכה.

בעקבות הקרע ביהדות הונגריה הצטרפה הקהילה לזרם הניאולוגי שדגל בהשתלבות בחברה ההונגרית ותיקון סדרי החיים הדתיים. בית הכנסת נבנה בשנת 1891.

בשנת 1942 נלקחו גברים יהודים בני 18–48 מצ'אן לעבודות כפייה ורובם ניספו בשדות המוקשים של אוקראינה.

עם כניסת הצבא הגרמני להונגריה (מרץ 1944) נצטוו יהודי צ'אן להסתגר בבתיהם למשך שבועות ולא הורשו לצאת אפילו כדי לקנות מצרכי מזון.

בתחילת יוני 1944 העברו לגיטו שהוקם בהטוון ובסוף אותו החודש שולחו למחנה אושוויץ.

חמישה יהודים שחזרו לכפר אחרי המלחמה עזבו תוך זמן קצר, ובשנת 1947 בוטלה הקהילה רשמית.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|26
|3,307
|-
|1880
|68
|
|-
|1910
|76
|
|-
|1920
|86
|
|-
|1930
|63
|
|-
|1941
|31
|3,986
|-
|}

==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סטיבן אלפרד

סטיבן אלפרד (באנגלית: Steven Alfred; נולד ב-11 באוקטובר 1997) הוא כדורגלן ניגרי המשחק בעמדת החלוץ בדינמו מינסק.

==קריירה==
אלפרד התחיל את קריירת המשחק שלו בסקסאן מהליגה השנייה במולדובה, ובינואר 2019 הצטרף לסוצ'י מהליגה השנייה ברוסיה.<ref></ref>

בתום העונה עלה המועדון לליגת העל הרוסית, אבל ב-5 ביולי 2019 הושאל אלפרד לפיוניק ירוואן מליגת העל הארמנית,<ref></ref> ובתום העונה עבר אליה בהעברה חופשית.

ב-26 בינואר 2021 הגיע עם הקבוצה להסכמה על התרת חוזהו,<ref></ref> ועבר לשחק בסלוצק מליגת העל הבלארוסית.

בינואר 2022 עבר להפועל חדרה מליגת העל.<ref></ref> בתום העונה האריך את חוזהו בקבוצה בעונה נוספת.

ב-29 ביוני 2023 חתם במכבי הרצליה<ref></ref>.

ב-5 ביולי 2024 חתם בדינמו מינסק מליגת העל הבלארוסית.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני סוצ'י (2018)
קטגוריה:כדורגלני פיוניק ירוואן
קטגוריה:כדורגלני הפועל חדרה
קטגוריה:כדורגלני מכבי הרצליה
קטגוריה:כדורגלני דינמו מינסק
קטגוריה:כדורגלנים זרים בישראל
קטגוריה:ספורטאים ניגרים במולדובה
קטגוריה:ספורטאים ניגרים ברוסיה
קטגוריה:ספורטאים ניגרים בארמניה
קטגוריה:ספורטאים זרים בבלארוס
קטגוריה:ספורטאים ניגרים בישראל
קטגוריה:ניגרים שנולדו ב-1997
איוה כפרי

איוה כפרי (נולדה ב-1981) היא אמנית ישראלית, המתמחה בציורים מופשטים ועבודות חומרים (כגון טפטים, ספריי, צבע אקרילי, נייר ופרספקס). זוכת פרס רפפורט לאמן הצעיר לשנת 2013.<ref></ref>

== ביוגרפיה ==
איוה כפרי נולדה ב-1981 בתל אביב.

כפרי אומרת כי היא תמיד ציירה ויצירה תמיד הייתה חלק משמעותי בחייה.<ref></ref> היא החלה ללמוד בשנת 2002 באקול נסיונל סופרייר דה בוזאר אשר מכונה בקצרה ENSBA, ולאחר שקיבלה משם תואר שני, החלה ללמוד במכללת האנטר, שם גם השיגה מלגה ב-2005.<ref></ref>

כפרי הציגה במשך השנים את יצירותיה בתערוכות יחיד ובתערוכות קבוצתיות בישראל ומחוצה לה. נכתב עליה במקומות רבים כי יצירתה ייחודית ומקורית והיא הופכת את הציור לחוויה בחלל ומרחיבה את גבולותיו מתוך שימוש חדש בחומרים חדשים.<ref name=":0" />

במהלך לימודיה במכללת האנטר עזבה כפרי את ז'אנר ציורי הקנווס לטובת ציורי מיצבים ועוד.

ב-2013 זכתה בפרס על שם רות וברוך רפפורט לאמניות צעירות,<ref name=":0" /> טקס חלוקת הפרסים נערך ב-13 במרץ במוזיאון תל אביב לאמנות וכפרי זכתה ל-30 אלף דולר לצייר צעיר עד גיל 40. הנימוקיהם לזכייתה היו:

== עבודותיה ==
* הקיר, עשור לפרס רפפורט לאמן ישראלי צעיר/בכיר, מוזיאון תל אביב לאמנות, תל אביב, אולם יוסף ורבקה מאירהוף הבניין הראשי, 2007.<ref></ref>
* Multiplane, מוזיאון תל אביב לאמנות, תל אביב, גלריות ז'נט אסיא, הבניין הראשי, 2014.

== תערוכות ==
* תערוכת יחיד, גלריה רו-ארט, תל אביב, 2013.<ref></ref>
* Multiplane, מוזיאון תל אביב לאמנות, תל אביב, גלריות ז'נט אסיא, הבניין הראשי, 2014.
* המשכיות, גלריה רו-ארט, תל אביב, 2017.

== קישורים חיצוניים ==
* 
* 
* 

== הערות שוליים ==

קטגוריה:זוכי פרס רפפורט
קטגוריה:אמניות ישראליות
קטגוריה:תל אביב-יפו: אישים
קטגוריה:זוכות פרס רפפורט
קטגוריה:אמנים ישראלים
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:ישראליות שנולדו ב-1981
קטגוריה:ישראלים שנולדו ב-1981
רו (אי, אנטארקטיקה)

האי רו (באנגלית: Roux Island) הוא אי הממוקם מצפון חצי האי ארוסמית', למול חוף לובה, החוף המערבי של ארץ גרהאם, בחצי האי האנטארקטי שבאנטארקטיקה.

האי ממוקם בצד המערבי של הכניסה לפיורד לאלמאנד.

אורכו של האי 3.7 קיולמטרים ורוחבו של האי 0.9 קילומטרים.

שטחו של האי 7 קילומטרים רבועים.

שיא גובהו של האי 43 מטרים מעל פני הים.

== היסטוריה ==
=== גילוי ומיפוי האי ===

האי התגלה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910, בפיקודו של ז'אן-באטיסט שארקו.

=== מקור השם ===

שארקו נתן לאי את שמו.

שארקו קרא לאי על שמו של ז'ול שארל-רו (Jules Charles-Roux).

== קישורים חיצוניים ==
* [https://web.archive.org/web/20210602234512/https://geonames.usgs.gov/apex/f?p=gnispq:5:::NO::P5_ANTAR_ID:12969 האי רו] באתר הסקר הגאולוגי של ארצות הברית
* [https://mapcarta.com/25594548 מפת אזור האי רו]
* [https://www.marineregions.org/gazetteer.php?p=details&id=12792 האי רו] באתר marineregions
* [https://www.meteoblue.com/en/weather/today/roux-island_antarctica_6624435 מזג אוויר נוכחי עדכני באי רו]
** [https://www.meteoblue.com/en/weather/14-days/roux-island_antarctica_6624435 תחית מזג אוויר עדכנית ארוכת טווח עבור האי רו]
** [https://www.meteoblue.com/en/weather/historyclimate/weatherarchive/roux-island_antarctica_6624435 נתוני מזג אוויר היסטוריים עבור האי רו]
** [https://www.meteoblue.com/en/weather/historyclimate/climatecomparison/roux-island_antarctica_6624435 סטטיסטיקות מזג אוויר עבור האי רו]

== הערות שוליים ==

רו
רו
רו
יחסי דרום אפריקה – ניגריה

יחסי דרום אפריקה–ניגריה הם היחסים הבילטרליים בין רפובליקת דרום אפריקה לבין הרפובליקה הפדרלית של ניגריה. שתי המדינות הן קולוניות בריטיות לשעבר, ושתי המדינות הן חברות חבר העמים הבריטי והאיחוד האפריקאי. לניגריה יש נציבות עליונה בפרטוריה וקונסוליה כללית ביוהנסבורג. לדרום אפריקה יש נציבות עליונה באבוג'ה.

על פי סקר שירות עולמי של BBC משנת 2013, 63% מהניגרים רואים בחיוב את השפעתה של דרום אפריקה, כאשר 24% מביעים דעה שלילית.

==היסטוריה==
===עידן האפרטהייד===
בתקופת שלטון האפרטהייד בדרום אפריקה, ניגריה הייתה אחת התומכות הבולטות בתנועות האנטי-אפרטהייד, כולל הקונגרס הלאומי האפריקני; ממשלת ניגריה הנפיקה יותר מ-300 דרכונים לדרום אפריקאים שביקשו לנסוע לחו"ל. סוני אוקוסון, מוזיקאי ניגרי, כתב את השיר "Fire in Soweto" בשנת 1977 כדי להנציח את המהומות בסווטו נגד האפרטהייד בדרום אפריקה ב-1976.

===פוסט אפרטהייד===
לאחר סיום האפרטהייד ב-1994, אנשי עסקים בדרום אפריקה חיפשו אנשי מקצוע מהגרים למדינה ומספר רב של ניגרים עשו זאת. ההערכה היא כי בדרום אפריקה חיו 24,000 ניגרים בשנת 2011.

חלק ניכר מהרצון הטוב של דרום אפריקה כלפי ניגרים על תמיכה ב-ANC במהלך האפרטהייד נעלם עקב פעילות הפשע המאורגן הניגרי במדינה. קבוצות פשע מאורגן ניגריות, המעורבות בעיקר בסחר בסמים בלתי חוקיים, בדרום אפריקה צמחו במהירות בין 1994 ל-1998.

התחרות הגוברת בין שתי המדינות על תפקידים בארגונים רב-צדדיים נחשבת אף היא להחמיר את היחסים. ניגריה פעלה נגד דרום אפריקה כדי להחליף בז'אן פינג, שניגריה תומכת בו, את שרת הפנים של דרום אפריקה, נקוסזנה דלמיני-זומה, לתפקידו החזק של יו"ר ועדת האיחוד האפריקאי. היחסים הידרדרו עוד יותר כאשר דרום אפריקה תמכה בנשיא המכהן לוראן גבאגבו במלחמת האזרחים השנייה בחוף השנהב ב-2011. עם זאת, לאחר שדלמיני-זומה ניצחה בבחירות שר החוץ של ניגריה, אולוגבנגה אשירו, קבע כי למרות שניגריה תמכה בפינג לתפקיד יו"ר האיחוד האפריקאי ב"עמדה שהייתה עקרונית יחד עם חברי ECOWAS שלנו ועמדנו בה, אבל כרגיל, אנשים יכולים לרמוז שברגע שניגריה לא הייתה במחנה של דרום אפריקה, זה אומר שניגריה נגד דרום אפריקה. אנחנו לא נגד דרום אפריקה".

==הגבלות ויזה וגירוש==
היחסים בין שתי המדינות נפגעו ב-2012, כאשר 125 מטיילים ניגרים לדרום אפריקה גורשו בשל היעדר תעודת קדחת צהובה בתוקף. כנקמה ניגריה גירשה 56 אנשי עסקים מדרום אפריקה. זה גרם לשתי המדינות להיכנס לדיונים סביב הקלת הגבלות נסיעות וויזה בין שתי המדינות כאמצעי לשיפור היחסים והמסחר הבילטרליים.

==סחר והשקעות==
ב-2008 הסחר בין שתי המדינות היה כ-2.1 מיליארד דולר. עד 2012, סך הסחר הדו-צדדי גדל ל-3.6 מיליארד דולר.

בשנת 2012, 83% מהסחר נלקח על ידי יבוא דרום אפריקאי של נפט גולמי ניגרי. בין 2002 ל-2012 היבוא מדרום אפריקה מניגריה גדל ב-750% (בעיקר עלייה ביבוא נפט) בעוד שהיבוא מניגרי מדרום אפריקה גדל ב-130%. לשכת הסחר ניגריה-דרום אפריקה משמשת כדי לשפר ולהקל דו-צדדית על יחסי מסחר בין ניגריה ודרום אפריקה. משרדיה נמצאים בלאגוס, ניגריה ויש לה 315 חברות הנסחרות כיום הן בניגריה והן בדרום אפריקה. הוא מורכב מחברות ניגריות וחברות דרום אפריקאיות.
צבי תדמור

צבי תדמור (1923 – 30 באוקטובר 2012) היה צייר ומורה לציור, ממייסדי "קבוצת העשרה".<ref></ref>

== ביוגרפיה ==
צבי תדמור נולד בעיר קז’ימייז' שבפולין למשפחה דתית ציונית. אביו, ששימש יושב-ראש "המזרחי" בעיר, שלח אותו ללמוד במקביל גם ב"חדר" וגם בבית-ספר חילוני.<ref></ref>

תדמור עלה ארצה בשנת 1936 עם משפחתו והתיישב בתל אביב, שם למד בבית הספר המקצועי לנערים ע”ש מכס פיין. בין השנים 1941 ל-1945 שירת תדמור כנוטר במסגרת “משטרת היישובים העבריים” בגליל העליון. עד קום המדינה היה חבר בארגון “ההגנה”. במלחמת העצמאות שירת בחטיבת “אלכסנדרוני” ולחם בחזית השרון המרכזי.

תדמור למד ציור בתל אביב בין השנים 1945–1946 באולפן לאמנות "הסטודיה" בהדרכת אהרון אבני, ובין 1946–1948 בהדרכת יחזקאל שטרייכמן ואביגדור סטימצקי.

== סגנון ==
צבי תדמור הרבה לצייר נופים עירוניים, טבע וחיות, אותם פירק ליחידות מבניות תחומות בקווים ברורים המתוחים בזוויות חדות. אף על פי שעבודתו נטתה לכיוון הגרפי, הוא מעולם לא התנתק מן העולם הריאליסטי.

במהלך שנות ה-60 הייתה פלטת הצבעים של תדמור מוגבלת בדרך כלל למגוון צר של צבעים, תוך שמירה על ריבוי גוונים בתוך כל צבע. בהמשך השתחררה פלטת הצבעים שלו, והצבעים הפכו לבוהקים יותר ומגוונים.<ref></ref>

== פעילות חינוכית ==
משנת 1948 עסק תדמור בהוראת ציור במסגרת משרד החינוך. בין היתר, לימד בבית הספר התיכון העירוני ז' בתל אביב, במדרשה למורים למלאכה, במדרשה למורים לציור, ובשנים 1967–1982 במרכז המגמה לאמנות חזותית בבית הספר התיכון על שם תלמה ילין. משנת 1972 לימד ציור במכון אבני.

== פעילות אמנותית ==
משנת 1950 השתתף בתערוכות הכלליות ותערוכות קבוצתיות בישראל ובמדינות נוספות.

תדמור היה חבר ב"קבוצת העשרה"<ref></ref> שפעלה בשנים 1950–1960 והשתתף בכל התערוכות. כמו כן השתתף בתערוכות "סדנת הדפס" שליד אגודת הציירים, ועוד.

בשנת 1952 השתקע עם משפחתו בחולון, וב-1956 פתח ביחד עם הצייר אהרון גלעדי את הסטודיו לציור בחולון, שהפך לחלק מהמרכז לאומנויות. עד מותו התגורר תדמור בחולון.

עבודותיו נכללו באוספי מוזיאון תל אביב,<ref></ref> מוזיאון חיפה, במשכן לאמנות עין חרוד וכן באוספים ציבוריים ופרטיים בארץ,<ref></ref> בארצות אירופה ובארצות הברית.

צבי תדמור נפטר ב-30 באוקטובר 2012 ונקבר בבית העלמין חולון.<ref></ref> עיריית חולון קראה רחוב על שמו בעיר.

== פרסים והוקרות ==
* פרס בתחרות “סברא” לציור, ירושלים, 1951
* פרס רכישה של משרד החינוך והתרבות, 1957
* פרס רכישה של משרד החינוך והתרבות, 1968
* יקיר ההסתדרות, 1994
* יקיר העיר חולון, 1996
* פרס ע”ש הצייר צבי ארמן, על יצירתו ותרומתו לאגודת הציירים והפסלים, 1998

== קישורים חיצוניים ==
* [https://www.holon.muni.il/Havingfun/CultureAndArt/Lists/List1/CustomDispForm.aspx?ID=27 צבי תדמור], תרבות ואומנות
* [https://www.galleryonline.co.il/צבי-תדמור צבי תדמור - הגלריה]

== הערות שוליים ==

קטגוריה:קבוצת העשרה
קטגוריה:ציירים ישראלים
קטגוריה:אישים הקבורים בבית העלמין הדרום
קטגוריה:יקירי חולון
קטגוריה:ישראלים שנולדו ב-1923
קטגוריה:ישראלים שנפטרו ב-2012
יורי אלברטו

יורי אלברטו מונטיירו דה סילבה (בפורטוגזית: Yuri Alberto Monteiro da Silva; נולד ב-18 במרץ 2001) הוא כדורגלן ברזילאי, המשחק בעמדת החלוץ במועדון הכדורגל קורינתיאנס.

==קריירה==
===ברזיל===
אלברטו הצטרף למחלקת הנוער של סנטוס בגיל 12,<ref name="GE1"></ref> וביולי 2017 חתם על חוזהו המקצועני הראשון, בו חתם עם הקבוצה על חוזה לשלוש עונות.<ref></ref>

לקראת עונת 2017 קודם על ידי אלאנו לסגל הקבוצה הבכירה,<ref></ref> וב-17 בנובמבר 2017 ערך את הופעת הבכורה שלו במדי הקבוצה הבוגרת, בהפסד 1–3 לבאהיה.

ב-7 במרץ 2018 הוא כבש את שער הבכורה שלו במדי הקבוצה, בניצחון 2–1 על גרמיו נובוריזונטינו במסגרת אליפות סאו פאולו, והפך לשחקן השישי הצעיר ביותר שכבש שער לזכות המועדון.<ref></ref>

לאחר שלא קיבל קרדיט ממאמניו בחר אלברטו לעזוב את הקבוצה,<ref></ref><ref></ref><ref></ref><ref></ref> ובאוגוסט 2020 חתם באינטרנסיונל על חוזה לחמש עונות.<ref></ref> ב-20 בינואר 2021 כבש שלושער במחצית אחת והוסיף בישול בניצחון 5–1 על סאו פאולו, והעלה את מאזנו לעשרה שערי ליגה ב-16 משחקים בלבד.<ref></ref> בעונת 2021 הוכתר למלך השערים של המועדון, עם 12 שערים.

===רוסיה וחזרה לברזיל===
ב-30 בינואר 2022 חתם בזניט סנקט פטרבורג מהליגה הרוסית. כבר בהופעת הבכורה, ב-28 בפברואר, כבש שער בכורה בניצחון 2–3 על רובין קאזאן. ב-3 במרץ עלה בהרכב הפותח של הקבוצה מול קאמאז נאברז'ניה צ'לני והבקיע את שער הבכורה במדי הקבוצה בטורניר הגביע הרוסי בכדורגל.

במרץ 2022, סירב לחזור לרוסיה בעקבות מלחמת אוקראינה–רוסיה ובהסכמת הנהלת זניט נשלח להשאלה למשך עונה למועדון קורינתיאנס מהליגה הברזילאית, שבהמשך גם החתימה אותו.

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סנטוס
קטגוריה:כדורגלני אינטרנסיונל
קטגוריה:כדורגלני זניט סנקט פטרבורג
קטגוריה:כדורגלני קורינתיאנס
קטגוריה:ברזילאים שנולדו ב-2001